ŠKOLA: OSNOVNA ŠKOLA HVAR

UČITELJICA: MARJANA TUDOR

ŠKOLSKA GODINA: 2020./2021.

**ELEMENTI I KRITERIJI VREDNOVANJA U NASTAVI GEOGRAFIJE**

U nastavi geografije razinom usvojenosti od nezadovoljavajuće do izvrsne vrednuju se sljedeći **elementi** (brojčanom i opisnom ocjenom).

|  |  |  |  |
| --- | --- | --- | --- |
| **Element vrednovanja** | **Opis elementa** | **Oblik** | **Kriterij** |
| **Geografska znanja** | Obuhvaća činjenično, konceptualno i proceduralno znanje.  Činjenično znanje je temelj za razumijevanje geografskih sadržaja, no težište treba staviti na konceptualno i proceduralno znanje koje će omogućiti primjenu znanja u novim situacijama i kreativno rješavanje prostornih problema.  Usvojenost odgojno-obrazovnih ishoda u ovom elementu provjerava se usmenim ispitivanjem i pisanim provjerama.  Usmeno ispitivanje provodi se kontinuirano tijekom nastavne godine. Pisane provjere kreira učiteljica i uključuje zadatke otvorenoga i zatvorenog tipa. Pisane provjere provode se periodično, nakon učenja i poučavanja određenog ishoda ili skupine ishoda. | pisano, usmeno | točnost i kvaliteta odgovora; reakcija na postavljeno pitanje; samostalnost |
| **Geografsko istraživanje i vještine** | Grafičke, statističke, matematičke i orijentacijske vještine, izrada skica, profila, tematskih karata, dijagrama, prezentacija, postera, plakata, samostalnih pisanih radova; kognitivne vještine (analiza grafičkih priloga); primjena geografskih znanja, povezivanje nastavnog gradiva i logičko zaključivanje, istraživački rad. | pisano, usmeno, praktično | točnost, preciznost, samostalnost, preglednost i sl.; primjena statističkih i grafičkih metoda; prezentacijske vještine; timski rad |
| **Kartografska pismenost** | Poznavanje elemenata i sadržaja svih vrsta geografskih karata; interpretacija prostorne organizacije i procesa čitanjem sadržaja geografskih karata. | pisano (slijepe karte), usmeno, praktično | orijentacija i snalaženje na geografskoj karti; čitanje i interpretacija sadržaja karata; pravilno pisanje geografskih imena |

**USMENO PROVJERAVANJE –** pod usmenim provjeravanjem podrazumijevaju se svi usmeni oblici provjere postignute razine kompetencija učenika koji rezultiraju ocjenom. Usmeno provjeravanje i ocjenjivanje učenika može se provoditi na svakom nastavnom satu bez obveze najave. Prilikom usmenog ispitivanja učenik može biti ocijenjen u više ocjenskih elemenata. Naime, prilikom ispitivanja učenika može se istovremeno provjeravati teorija, geografske vještine i poznavanje karte. Usmeno ispitivanje možemo podijeliti na: leteće usmeno ispitivanje (obuhvaća cijeli razred), ispitivanje pojedinih učenika (obuhvaća jednog učenika) ili ispitivanje grupe učenika (obuhvaća grupu učenika).

**PISANA PROVJERA ZNANJA** – u jednoj školskoj godini predviđeno je nekoliko pisanih provjera u trajanju od jednog školskog sata. Iz pismene provjere znanja mogu se dobiti i dvije ili tri ocjene ukoliko pismena provjera sadrži pored zadataka usvojenosti znanja, zadatke geografskih vještina i kartografske pismenosti koji se posebno vrednuju i ocjenjuju.

**NAČINI I POSTUPCI VREDNOVANJA UČENIKA S TEŠKOĆAMA**

Vrednovanje i ocjenjivanje učenika s posebnim obrazovnim potrebama, bilo da je riječ o učenicima koji rade po redovnom programu uz primjenu individualiziranih postupaka ili učenicima koji rade po prilagođenom programu, prilagođava se sposobnostima i potrebama svakog pojedinog učenika uvažavajući njihove specifične poteškoće i osobitosti. Posebna važnost se pridaje redovitom praćenju rada u nastavi. Usmene i pismene provjere provode se nakon dogovora s učenikom, s time da se ovisno o teškoći prednost nekad daje pismenom, a nekad usmenom provjeravanju. Učenikova postignuća vrednuju se u odnosu na njemu postavljene obrazovne ishode i u skladu su s njegovim individualnim programom i prilagodbama. Brojčane ocjene su od 1 do 5, a prate ih i opisne ocjene. Ocjene trebaju djelovati poticajno na razvoj djetetovog samopoštovanja, na osjećaj uspješnosti i sveukupni razvoj učenikove osobnosti. Za svakog učenika s posebnim obrazovnim potrebama izrađuje se pojedinačni nastavni programi (IOPP).

**ZAKLJUČIVANJE OCJENA**

Zaključna ocjena iz geografije odraz je postignute razine učenikovih kompetencija i rezultat ukupnog vrednovanja tijekom nastavne godine (formativnog i sumativnog). Zaključna ocjena ne mora proizlaziti iz aritmetičke sredine upisanih ocjena, no aritmetička sredina iz elemenata ocjenjivanja uzima se kao polazište. Osim aritmetičke sredine u zaključnu ocjenu ulaze i sve bilješke praćenja učenika tijekom cijele nastavne godine.

**KRITERIJI ZA VREDNOVANJE ODREĐENOG ELEMENTA**

# Razina usvojenosti ishoda: IZNIMNA , ocjena ODLIČAN (5)

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| **-**  ključni pojmovi usvojeni su u potpunosti   * reakcija učenika na postavljeno pitanje je brza i točna * izrazito temeljito i opširno obrazlaže naučeno * gradivo je usvojeno sa potpunim razumijevanjem, proširuje ga vlastitim iskustvom * originalan i samostalan u rješavanju zadataka * sve navedeno učenik vrši bez pomoći nastavnika * stečena znanja može primijeniti u svakodnevnom životu | * izrazito kvalitetno, brzo i točno uočava geografske pojave i procese * izrazito temeljito i opširno povezuje nastavno gradivo s ostalim temama i predmetima * izuzetno samostalno izvodi zaključke pri analizi geografskih problema * s lakoćom obrazlaže i dokazuje geografske procese i pojave * pokazuje razvijeno i prošireno logičko   zaključivanje i povezivanje s životnom praksom   * izrazito točno i brzo analizira kartografske, grafičke i slikovne priloge te samostalno donosi zaključke | * izrazito brzo, točno i samostalno pokazuje i „čita“ geografske pojmove * izrazita sposobnost povezivanja i   „čitanja“ naučenog gradiva sa karte (paralelno pokazivanje na karti sa iznošenjem teorije)   * izrazito uspješno koristi zemljovid pri orijentaciji u prostoru |

**Razina usvojenosti: VRLO DOBRA, ocjena VRLO DOBAR (4)**

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| **-** ključni pojmovi usvojeni su gotovo u potpunosti   * reakcija učenika na postavljeno pitanje je sporija, no i dalje bez pomoći nastavnika * kvaliteta znanja je točna i opširna, a način iznošenja gradiva je uglavnom logičan te sa razumijevanjem * razumije nastavne sadržaje i uspješno primjenjuje stečena znanja | * polagano i sporije, ali točno, uočava osnovne geografske pojave i procese * opširno povezuje nastavno gradivo s ostalim temama i predmetima * samostalno izvodi zaključke pri analizi geografskih problema * logično obrazlaže i dokazuje osnovne geografske pojave i procese * pokazuje logičko zaključivanje i povezivanje s životnom praksom * točno analizira kartografske, grafičke i slikovne priloge te samostalno donosi zaključke | * točno i samostalno, no sporije, pokazuje i „čita“ geografske pojmove * povezuje i „čita“ naučeno gradiva sa geografske karte * uspješno koristi geografsku kartu pri orijentaciji u prostoru |

**Razina usvojenosti: DOBRA, ocjena DOBAR (3)**

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| **-** ključni pojmovi usvojeni su većim dijelom   * reakcija učenika na postavljeno pitanje je spora i uz pomoć nastavnika (brojna potpitanja i navođenje na dogovor), no činjenice izlaže jasno i nedvosmisleno * kvaliteta znanja je prosječna, a način iznošenja gradiva je logičan tek u pojedinim dijelovima * uglavnom razumije nastavne sadržaje i djelomično primjenjuje stečena znanja | * polagano i uz učiteljevu pomoć uočava geografske pojave i procese * prosječno povezuje nastavno gradivo s ostalim temama i predmetima * djelomično i nepotpuno izvodi zaključke pri analizi geografskih problema * uz učiteljevu pomoć obrazlaže i dokazuje osnovne geografske pojave i procese * prosječno i djelomično logički zaključuje i povezuje s životnom praksom * nepotpuno analizira kartografske, grafičke i slikovne priloge te prosječno donosi zaključke | * većinu zadanih pojmova pokazuje točno * djelomično razvijena kartografska pismenost * uočava i prepoznaje pojedine geografske sadržaje na geografskoj karti i koristi se njima uz učiteljevu pomoć * geografsku kartu koristi i „čita“ uz pomoć učitelja pri orijentaciji u prostoru |

**Razina usvojenosti: ZADOVOLJAVAJUĆA, ocjena DOVOLJAN (2)**

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| **-** ključni pojmovi usvojeni su polovično   * reakcija učenika na postavljeno pitanje je djelomična, kvaliteta znanja je nepotpuna i površna sa greškama, a način iznošenja znanja tek zadovoljavajući uz sposobnost razgovora sa nastavnikom * na jednostavan način i uz znatnu pomoć učiteljice nabraja i opisuje činjenice   **-** nastavne sadržaje ne razumije u potpunosti i  otežano primjenjuje stečena znanja | * površno i djelomično i uz učiteljevu pomoć uočava geografske pojave i procese * nepotpuno i površno s pogrješkama povezuje nastavno gradivo s ostalim temama i predmetima * površno i djelomično i uz učiteljevu pomoć izvodi zaključke pri analizi geografskih problema * djelomično i uz učiteljevu pomoć obrazlaže i dokazuje osnovne geografske pojave i procese * površno logički zaključuje i povezuje s životnom praksom * nepotpuno i s pogreškama analizira kartografske, grafičke i slikovne priloge te zahtjeva veliku pomoć učitelja | * pokazuje na geografskoj karti samo pojedine osnovne zadane pojmove * teško uočava i prepoznaje pojedine geografske sadržaje na geografskoj karti i slabo se koristi njima * vrlo površno i djelomično „čita“ i koristi geografsku kartu pri orijentaciji u prostoru i snalazi se isključivo uz pomoć učitelja |

**Razina usvojenosti: NEZADOVOLJAVAJUĆA, ocjena NEDOVOLJAN (1)**

|  |  |  |
| --- | --- | --- |
| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| **-** učenik ne odgovara na postavljena pitanja i nije usvojio ključne pojmove  **-** učenik pokazuje nerazumijevanje geografskih nastavnih sadržaja  **-** učenik ne primjenjuje i ne poznaje primjere korištenja geografskih znanja u svakodnevnom životu | * nesuvislo uočava geografske pojave i procese * ne povezuje nastavno gradivo s ostalim temama i predmetima * nelogično i bez razumijevanja analizira kartografske, grafičke i slikovne priloge te i uz veliku pomoć učitelja ne razumije | * nesuvislo pokazuje na geografskoj karti najosnovnije zadane pojmove * nema razvijenu kartografsku pismenost * gotovo ne uočava i ne prepoznaje pojedine geografske sadržaje na geografskoj karti i ne koristi se njima * ne koristi se geografskom kartom u prostoru |

**5.razred**

Navedenim elementima i kriterijima vrednuje se razina ostvarenosti (usvojenosti) sljedećih odgojno-obrazovnih ishoda:

GEO OŠ A.5.1. Učenik objašnjava važnost geografije u svakodnevnome životu.

GEO OŠ A.B.5.2. Učenik opisuje osnovna obilježja Zemlje koristeći se globusom.

GEO OŠ A.B.5.3. Učenik analizira globalnu raspodjelu kopna i mora na geografskoj karti i globusu te uspoređuje prostorne identitete na kontinentskoj, regionalnoj i nacionalnoj razini.

GEO OŠ A.5.4. Učenik opisuje oblik, granice i državne simbole Republike Hrvatske, objašnjava aspekte položaja te izdvaja prirodno-geografske regije i upravno-teritorijalne jedinice koristeći se geografskim kartama.

GEO OŠ B.5.2. Učenik razlikuje vrste geografskih karata prema mjerilu i sadržaju te s pomoću tumača interpretira elemente karte na različitim prostornim razinama.

GEO OŠ B.5.3. Učenik se orijentira u zavičaju s pomoću topografske karte, plana grada (naselja) i kompasa.

GEO OŠ B.5.4. Učenik objašnjava mehanizme nastanka i oblikovanja reljefa na Zemlji.

GEO OŠ B.C.5.5. Učenik uspoređuje reljefna obilježja panonskoga i dinarskoga prostora Hrvatske te ih vrednuje kao životni prostor.

GEO OŠ C.5.1. Učenik objašnjava raspodjelu i kruženje vode na Zemlji te njezinu važnost za život i istražuje mogućnosti vlastitoga doprinosa u racionalnome korištenju voda.

GEO OŠ C.5.2. Učenik opisuje osnovna obilježja i važnost kopnenih voda na Zemlji i u Hrvatskoj te podržava njihovo održivo iskorištavanje.

GEO OŠ C.5.3. Učenik obrazlaže glavna obilježja mora, mogućnosti iskorištavanja mora i podmorja te prepoznaje Jadransko more kao bogatstvo Hrvatske.

**6.razred**

Navedenim elementima i kriterijima vrednuje se razina ostvarenosti (usvojenosti) sljedećih odgojno-obrazovnih ishoda:

GEO OŠ A.6.1. Učenik objašnjava stvaranje suvremene hrvatske države, opisuje političko uređenje i upravno-teritorijalnu organizaciju Republike Hrvatske.

GEO OŠ B.A.6.1. Učenik interpretira podatke o broju i razmještaju stanovnika i gustoći naseljenosti na primjerima iz Hrvatske i svijeta.

GEO OŠ B.A.6.2. Učenik analizira sastavnice općega kretanja stanovništva svijeta i Hrvatske te njezinih prirodnih cjelina i županija.

GEO OŠ B.A.6.3. Učenik objašnjava raznolikost svjetskoga stanovništva analizirajući pojedine strukture, identificira probleme koji iz toga proizlaze te izgrađuje pozitivan i tolerantan odnos prema drugim kulturnim zajednicama poštujući raznolikosti.

GEO OŠ B.A.6.4. Učenik razlikuje ruralna i urbana naselja, prepoznaje funkcije i njihov prostorni raspored te objašnjava hijerarhiju gradskih naselja na primjeru Hrvatske.

GEO OŠ B.6.5. Učenik opisuje atmosferu i vrijeme, objašnjava najvažnije klimatske elemente, prikuplja i analizira podatke o vremenu te obrazlaže važnost vremenske prognoze.

GEO OŠ B.6.6.

Učenik objašnjava složene utjecaje na obilježja klime, uspoređuje klimatske dijagrame te čita kartu klasifikacija klima.

GEO OŠ B.6.7.\*

Učenik analizira prostorne organizacije i procese istraživačkim radom, korištenjem geografske karte i IKT-a.

GEO OŠ C.A.6.1. Učenik razlikuje kategorije zaštite prirode, navodi primjere zaštićene prirodne i kulturne baštine u Hrvatskoj, objašnjava važnost zaštićenih područja i lokaliteta kao gospodarskoga potencijala i elementa identiteta te sudjeluje u aktivnostima čuvanja i adekvatnoga vrednovanja baštine na lokalnoj, regionalnoj i nacionalnoj razini.

GEO OŠ C.B.6.2. Učenik analizira podatke o gospodarskoj razvijenosti i procjenjuje stupanj razvijenosti države te objašnjava važnost usklađivanja gospodarskoga napretka i održivoga razvoja Hrvatske

GEO OŠ C.6.3. Učenik objašnjava međuovisnost klime, tla i živoga svijeta te utjecaj čovjeka na promjenu bioraznolikosti na primjerima iz zavičaja i Hrvatske.

GEO OŠ C.6.4. Učenik navodi i opisuje prirodna bogatstva, sirovine i izvore energije, navodi vrste onečišćenja i mjere zaštite te objašnjava važnost selektiranja otpada.

**7.razred**

Navedenim elementima i kriterijima vrednuje se razina ostvarenosti (usvojenosti) sljedećih obrazovnih postignuća:

OPĆA OBILJEŽJA EUROPE

Opisati uz pomoć geografske karte pojam Europe i Euroazije.

Opisati uz pomoć geografske karte povoljan položaj I smještaj Europe.

Imenovati i pokazati na geografskoj karti euroazijske države.

Imenovati i pokazati na geografskoj karti krajnje točke Europe.

Opisati prednosti geografskog položaja Europe.

Usporediti veličinu Europe s drugim kontinentima.

Obrazložiti opravdanost podjele Euroazije na Europu i Aziju.

Nabrojati geološke ere i definirati pojam geologija.

Imenovati vrste stijena prema postanku.

Nabrojati i na geografskoj karti pokazati reljefne cjeline Europe.

Imenovati i na geografskoj karti pokazati: mlade planine, stara gorja, nizine.

Definirati pojam krški reljef i pokazati na geografskoj karti prostor prevladavanja.

Nabrojati krške reljefne oblike.

Nabrojati ledenjačke reljefne oblike i pokazati na geografskoj karti prostor prevladavanja.

Opisati izgled i obilježja starog gorja i mladih planina.

Opisati gospodarsku važnost starog gorja i mladih planina.

Opisati nastanak ledenjačkih i krških reljefnih oblika.

Objasniti nastanak mladih planina na jugu Europe.

Razlikovati krške i ledenjačke reljefne oblike.

Imenovati i pokazati na geografskoj karti europska mora, najveće poluotoke, otoke, zaljeve, morske prolaze, vrata i tjesnace.

Imenovati i pokazati na geografskoj karti morska pročelja Europe i pripadajuća im mora.

Definirati pojmove: dalmatinski tip obale, maritimnost.

Opisati razvedenost obala.

Objasniti postanak obale Europe.

Opisati gospodarsku važnost Sjevernog mora.

Objasniti utjecaj tople Golfske struje na prometno povezivanje Europe.

Obrazložiti zašto je Europa najmaritimniji kontinent.

Usporediti obale prema gospodarskoj iskorištenosti.

Obrazložiti prometnu važnost Atlantskog oceana, Sjevernog mora i kanala La Manche.

Analizirati ekološku ugroženost Sredozemnog mora.

Prepoznati na karti razvedene i nerazvedene obale, lagunu, rijas, fjord.

Definirati pojmove riječna mreža, riječni režim, protok, porječje, vodostaj, razvodnica.

Nabrojiti sljevove i najvažnije rijeke te ih pokazati na geografskoj karti.

Imenovati i pokazati na geografskoj karti države kroz koje protječu Rajna i Dunav.

Navesti primjere jezera prema postanku.

Opisati riječnu mrežu Europe i obilježja riječnih režima.

Opisati obilježja vodostaja rijeka .

Objasniti prometnu važnost Rajne i Dunava.

Analizirati važnost rijeka za gospodarstvo (vodoopskrbu, promet, hidroenergiju).

Obrazložiti važnost kanala Rajna-Majna-Dunav.

Analizirati važnost praćenja vodostaja.

Navesti klimatske čimbenike koji utječu na klimu Europe.

Definirati pojmove: maritimnost i kontinentalnost.

Nabrojati klimatsko-vegetacijska područja i pokazati na geografskoj karti prostor prevladavanja.

Objasniti pojmove maritimnost i kontinentalnost na primjeru.

Opisati obilježja pojedinih tipova klime.

Navesti približan broj stanovnika Europe.

Imenovati i pokazati na geografskoj karti prostore guste i rijetke naseljenosti.

Navesti narodne i jezične skupine, pisma i vjere.

Definirati pojmove: jednonacionalna i višenacionalna država.

Navesti primjere višenacionalnih država.

Definirati podjelu prema obliku vladavine i političkom uređenju na republike i monarhije.

Definirati pojam demogeografija i demografska tranzicija.

Navesti iseljeničke valove i uzroke iseljavanja.

Navesti razloge migracija unutar europskog kontinenta.

Definirati pojam „odljev mozgova“

Objasniti uzroke rijetke i guste naseljenosti.

Opisati dobni sastav stanovništva Europe.

Opisati obrazovnu strukturu stanovništva Europe.

Prepoznati države prema obliku vladavine i političkom uređenju.

Izračunati gustoću naseljenosti.

Opisati na grafikonu kretanje broja stanovnika.

Analizirati na tematskim kartama gustoću naseljenosti.

Razlikovati smjerove migracija,njihove uzroke i posljedice u prošlosti i danas.

Razlikovati države s velikim brojem stranih radnika i države iz kojih odlaze radnici.

Objasniti razliku između republike i monarhije.

Obrazložiti na grafikonu demografsku tranziciju.

Definirati Europu kao gospodarski najrazvijeniji kontinent.

Nabrojiti preduvjete gospodarskog razvoja Europe.

Definirati pojam tercijarizacija.

Imenovati I pokazati na geografskoj karti glavna turistička odredišta u Europi.

Opisati preduvjete gospodarskog razvoja Europe.

Izdvojiti primjere industrijalizacije.

Razlikovati stupanj gospodarske razvijenosti pojedinih područja.

Dovesti u vezu rudno bogatstvo sa ranom industrijalizacijom Europe.

Definirati pojam urbanizacija.

Definirati pojmove aglomeracija, konurbacija, litoralizacija.

Navesti probleme s kojima se susreću stanovnici velikih gradova.

Analizom tematske karte uočiti razlike u stupnju urbanizacije između pojedinih dijelova Europe.

Procijeniti pozitivne i negativne posljedice urbanizacije i industrijalizacije.

Obrazložiti razliku između konurbacije, satelitskog grada i aglomeracije te navesti primjer.

Obrazložiti prednosti i nedostatke litoralizacije te navesti primjer.

DRŽAVE ZAPADNE EUROPE

Nabrojiti države Zapadne Europe i njihove glavne gradove.

Navesti, obrazložiti i usporediti prirodno i društveno-geografska obilježja pojedinih država te regije.

Izdvojiti i opisati posebnosti pojedinih država te regije.

DRŽAVE SJEVERNE EUROPE

Nabrojiti države Sjeverne Europe i njihove glavne gradove.

Navesti, obrazložiti i usporediti prirodno i društveno-geografska obilježja pojedinih država te regije.

Izdvojiti i opisati posebnosti pojedinih država te regije.

DRŽAVE SREDNJE EUROPE

Nabrojiti države Srednje Europe i njihove glavne gradove.

Navesti, obrazložiti i usporediti prirodno i društveno-geografska obilježja pojedinih država te regije.

Izdvojiti i opisati posebnosti pojedinih država te regije.

DRŽAVE JUŽNE EUROPE

Nabrojiti države Južne Europe i njihove glavne gradove.

Navesti, obrazložiti i usporediti prirodno i društveno-geografska obilježja pojedinih država te regije.

Izdvojiti i opisati posebnosti pojedinih država te regije.

DRŽAVE JUGOISTOČNE EUROPE

Nabrojiti države Jugoistočne Europe i njihove glavne gradove.

Navesti, obrazložiti i usporediti prirodno i društveno-geografska obilježja pojedinih država te regije.

Izdvojiti i opisati posebnosti pojedinih država te regije.

DRŽAVE ISTOČNE EUROPE

Nabrojiti države Istočne Europe i njihove glavne gradove.

Navesti, obrazložiti i usporediti prirodno i društveno-geografska obilježja pojedinih država te regije. Izdvojiti i opisati posebnosti pojedinih država te regije.

SUVREMENA EUROPA

Objasniti što je to Europska unija, imenovati i pokazati na geografskoj karti grad i državu u kojoj se nalazi sjedište EU.

Navesti i opisati simbole EU (himna, zastava, novac).

Navesti točan broj članica.

Opisati proces nastanka Europske unije.

Imenovati i pokazati na geografskoj karti zemlje članice.

Imenovati države kandidate za ulazak u EU.

Opisati proces proširivanja EU.

Navesti ciljeve i institucije EU.

Imenovati i pokazati na geografskoj karti gradove i države u kojima se nalaze sjedišta pojedinih institucija EU.

Objasniti važnost i značenje EU u Europi.

Opisati na geografskoj karti smještaj i položaj Republike Hrvatske u Europi .

Imenovati organizacije kojih je Hrvatska članica.

Navesti točan datum ulaska Hrvatske u EU.

Navesti primjere suradnje Republike Hrvatske i EU kao i s drugim gospodarskim zajednicama.

Obrazložiti važnost ulaska Hrvatske u EU.

Definirati pojam promet.

Navesti vrste prometa.

Imenovati i pokazati na geografskoj karti najveće zračne i morske luke Europe.

Služiti se internetom za pretraživanje prometnih informacija na računalu.

Pokazati na geografskoj karti i objasniti značenje paneuropskih koridora.

Navesti primjere globalizacije u prometu.

Dovesti u vezu prometnu mrežu s gospodarskim razvojem.

Definirati pojam razvijenosti.

Navesti pokazatelje gospodarske razvijenosti.

Definirati pojmove gospodarska jezgra i periferija Europe.

Pokazati na geografskoj karti područje gospodarske jezgre i periferije Europe.

Izdvojiti uzroke nejednake gospodarske razvijenosti pojedinih dijelova Europe.

Nabrojiti uzroke te navesti posljedice litoralizacije.

Odrediti mjesto razvijenosti Republike Hrvatske u odnosu prema ostalim europskim državama.

**8.razred**

Navedenim elementima i kriterijima vrednuje se razina ostvarenosti (usvojenosti) sljedećih obrazovnih postignuća:

GEOGRAFSKE KARTE I ORIJENTACIJA

Definirati pojmove: geografska širina i dužina, GNSS, GPS.

Odrediti geografsku širinu i dužinu zadanih mjesta na geografskoj karti, odnosno u geografskoj mreži.

Navesti primjer važnosti geografske mreže odnosno preciznoga određivanja geografskog smještaja.

Opisati važnost orijentacije u svakodnevnu životu.

Obrazložiti kako funkcionira GPS.

Definirati pojam topografska karta.

Imenovati osnovne elemente sadržaja topografskih karata.

Navesti mjerila u kojima se izrađuju topografske karte.

Definirati pojam GIS.

Orijentirati list karte.

Navesti tko izrađuje službene topografske karte i gdje se one mogu nabaviti.

Definirati pojmove: kurvimetar i azimut.

Navesti azimute glavnih i sporednih strana svijeta.

Čitati sadržaj topografskih karata.

Razlikovati matematičke i geografske elemente topografske karte.

Služiti se grafičkim i brojčanim mjerilom.

Analizirati sadržaj topografskih karata.

Obrazložiti važnost topografske karte i geografskoga informacijskog sustava i njihovu primjenu.

Uvježbati samostalno određivanje azimuta i crtanje skice kretanja.

OPĆA OBILJEŽJA HRVATSKE

Odrediti geografski smještaj i položaj Hrvatske na geografskoj karti Europe.

Imenovati i pokazati na geografskoj karti Hrvatske krajnje točke Hrvatske.

Imenovati i pokazati na geografskoj karti Hrvatske prirodne cjeline Hrvatske.

Navesti kulturno-civilizacijske krugove koji su utjecali na razvoj Hrvatske.

Navesti godine proglašenja samostalnosti, međunarodnoga priznanja Hrvatske, ulaska u UN i EU.

Opisati prednosti geografskog položaja Hrvatske.

Opisati obilježja prirodnih cjelina Hrvatske i kulturno-civilizacijskih krugova koji su utjecali na razvoj Hrvatske.

Razlikovati pojmove državnost, suverenitet, međunarodno priznanje.

Obrazložiti i pokazati na geografskoj karti zašto je Hrvatska srednjoeuropska i sredozemna država te kako na nju utječu različiti kulturno-civilizacijski krugovi.

Analizirati jačinu utjecaja pojedinog kulturno- civilizacijskoga kruga na razvoj Hrvatske.

Obrazložiti pojam *tranzit*.

Imenovati i pokazati na geografskoj karti prometne pravce te odrediti koje dijelove Europe i države povezuju.

Definirati i pokazati na geografskoj karti prostor hrvatskog praga.

Imenovati najvažnije pomorske, riječne i zračne luke i pokazati ih na geografskoj karti;

Odrediti položaj zavičaja u Republici Hrvatskoj.

Opisati važnost Hrvatske kao tranzitne zemlje.

Razlikovati poprečne i uzdužne prometne pravce.

Na geografskoj karti pokazati granicu Hrvatske.

Imenovati i pokazati na geografskoj karti granične planine, rijeke, gore.

Razlikovati dijelove obalnog mora (unutarnje i teritorijalno more) i epikontinentski pojas te pokazati na geografskoj karti.

Nabrojiti i pokazati na geografskoj karti 20 županija i grad Zagreb.

Opisati oblik i granicu Hrvatske.

Objasniti način određivanja granice na moru.

Objasniti kako oblik teritorija utječe na prometnu povezanost.

Usporediti površinu Hrvatske s površinama drugih država.

Usporediti dužinu granica prema pojedinim državama.

Prepoznati i opisati krške reljefne oblike.

Prepoznati i usporediti prisoj i osoj.

Imenovati i pokazati na geografskoj karti poloje, riječne terase, lesne zaravni, kotlinu.

Imenovati i pokazati na geografskoj karti krške planine, sredogorja, polja u kršu.

Definirati pojmove: dalmatinski tip obale, transgresija, klifovi, abrazija.

Opisati proces nastanka obalnog reljefa.

Opisati obilježja pojedinih reljefnih oblika.

Razlikovati podzemne i nadzemne krške reljefne oblike.

Obrazložiti posebnosti krškoga reljefa i njegovu važnost za život čovjeka.

Usporediti gospodarsku važnost pojedinih reljefnih oblika.

Navesti klimatske čimbenike.

Definirati pojmove insolacija i temperaturna inverzija.

Imenovati i navesti obilježja vjetrova Primorske Hrvatske.

Imenovati tipove klime i pokazati na geografskoj karti prostor prevladavanja.

Navesti primjere utjecaja vremenskih nepogoda na poljodjelstvo.

Navesti vrste tla i biljnog pokrova u Hrvatskoj.

Imenovati zaštićene životinje i endemske biljne vrste.

Opisati kako nastaje temperaturna inverzija.

Opisati utjecaj klime na život čovjeka.

Objasniti zašto puše bura.

Opisati kako godišnja raspodjela padalina utječe na poljodjelstvo.

Obrazložiti utjecaj pojedinog klimatskog čimbenika Hrvatske.

Analizom tematskih karata obrazložiti i usporediti razliku u količini padalina i insolaciji pojedinih dijelova Hrvatske

Obrazložiti međuovisnost klime, biljnog svijeta i tla.

Analizirati problem kiselih kiša i navesti primjer.

Pokazati na geografskoj karti rijeke, jezera i močvare u Hrvatskoj.

Odrediti na geografskoj karti riječnu razvodnicu i rijeke prema sljevovima.

Definirati pojam kriptodepresija i navesti primjer.

Definirati pojam melioracija.

Navesti primjere zaštite od poplava.

Objasniti prometnu važnost Dunava za Hrvatsku.

Opisati gospodarsku važnost rijeka i jezera.

Razlikovati vrste riječnih ušća.

Razlikovati rijeke prema sljevovima kojima pripadaju.

Razlikovati jezera prema postanku.

Obrazložiti važnost melioracije.

Usporediti obilježja rijeka jadranskog i crnomorskog slijeva.

Definirati što je to popis stanovništva i tko ga provodi.

Navesti kada je bio prvi, a kada posljednji popis stanovništva.

Navesti broj stanovnika Hrvatske prema posljednjem popisu.

Navesti uzroke i posljedice smanjenja broja stanovnika.

Definirati pojam depopulacija.

Pokazati na geografskoj karti depopulacijske prostore.

Pokazati i opisati na tematskoj karti gustoću naseljenosti.

Opisati geografske i povijesne činitelje koji su utjecali na naseljenost Hrvatske.

Opisati na tematskim kartama i grafikonima povijesni pregled naseljenosti.

Objasniti uzroke i posljedice depopulacije.

Izračunati gustoću naseljenosti.

Usporediti na grafikonu ili uz pomoć statističkih podataka broj stanovnika u Hrvatskoj s brojem u drugim državama.

Obrazložiti razlog promjene kretanja apsolutnog broja stanovnika Hrvatske.

Analizirati grafički prikaz kretanja broja stanovnika Hrvatske.

Obrazložiti gustoću naseljenosti Republike Hrvatske i županija.

Analizirati prednosti i nedostatke života u gusto i rijetko naseljenim područjima.

Usporediti na statističkim podatcima kretanje broja stanovnika naselja/županije s kretanjem broja stanovnika Republike Hrvatske.

Definirati što je to biološka struktura i dobno-spolna piramida.

Opisati spolnu strukturu stanovništva.

Navesti dobne skupine i definirati pojam senilizacija.

Definirati pojam populacijska politika

Obrazložiti analizom dobno-spolne piramide uzroke i posljedice povećanja udjela starog stanovništva.

Navesti da je Hrvatska država Hrvata i nacionalnih manjina.

Nabrojiti nacionalne manjine.

Istaknuti prava nacionalnih manjina.

Opisati gospodarsku i vjersku strukturu stanovništva.

Objasniti uzroke i poljedice sadašnje spolne i dobne strukture stanovništva.

Opisati prostorni razmještaj i zastupljenost pojedinih nacionalnih manjina.

Opisati na grafikonu promjene udjela zaposlenosti prema sektorima djelatnosti.

Definirati pojmove: rodnost, smrtnost, prirodni pad, prirodni porast.

Navesti uzroke prirodnog pada.

Navesti uzroke migracija i iseljeničke valove.

Pokazati na geografskoj karti smjerove migracija.

Nabrojiti i pokazati na geografskoj karti države svijeta u kojima živi znatan broj Hrvata.

Definirati pojam hrvatska dijaspora.

Imenovati najstarije iseljeničko društvo.

Opisati prirodno kretanje broja stanovnika Hrvatske.

Opisati posljedice prirodnog pada stanovništva

Razlikovati migracije prema dosegu i učestalosti.

Opisati unutarnje i vanjske migracije.

Obrazložiti na grafikonu promjene prirodnoga kretanja stanovništva Hrvatske.

Predložiti mjere kojima bi se potaknula pronatalitetna populacijska politika

Obrazložiti uzroke i posljedice prostornoga kretanja stanovništva tijekom povijesti.

Navesti datum proglašenja Hrvatske kao samostalne države.

Nabrojiti nekoliko država koje su prve međunarodno priznale Hrvatsku.

Nabrojiti međunarodne organizacije kojih je Hrvatska članica.

Navesti primjere suradnje EU-a i RH.

Objasniti pojam *europski građanin*.

Obrazložiti prednosti ulaska Hrvatske u EU.

Nabrojiti i pokazati na geografskoj karti prirodno-geografske cjeline i makroregije.

Navesti upravno-teritorijalne jedinice.

Opisati utjecaj makroregionalnih središta.

Opisati obilježja prirodno-geografskih cjelina.

Objasniti razliku između makroregionalnih i regionalnih centara.

Obrazložiti uzroke prirodno-geografske podjele.

Obrazložiti upravno-političku podjelu Hrvatske.

Razlikovati makregionalne, regionalne i subregionalne centre.

PRIMORSKA HRVATSKA

Pokazati na geografskoj karti Primorsku Hrvatsku.

Navesti i opisati krške reljefne oblike.

Nabrojiti i pokazati polja u kršu, krške planine i sredogorja.

Imenovati tipove klime Primorske Hrvatske i navesti njihova obilježja.

Navesti i opisati vjetrove Primorske Hrvatske.

Navesti vrste tla i biljnog pokrova Primorske Hrvatske.

Nabrojiti i pokazati rijeke i jezera Primorske Hrvatske.

Imenovati županije Primorske Hrvatske.

Navesti i pokazati manje prirodno-geografske cjeline Primorske Hrvatske.

Razlikovati podzemne i nadzemne krške reljefne oblike.

Opisati nastanak obalnog reljefa.

Opisati obilježja rijeka jadranskog slijeva.

Opisati obilježja jezera.

Razlikovati rijeke ponornice i rijeke primorčice.

Obrazložiti gospodarsku važnost polja u kršu.

Obrazložiti utjecaj Jadranskog mora na klimu Primorske Hrvatske.

Pokazati i opisati položaj Jadrana u Sredozemlju.

Imenovati i pokazati na geografskoj karti najveće jadranske otoke, poluotoke i prolaze.

Navesti obilježja Jadranskog mora.

Navesti i opisati svojstva i gibanja Jadranskog mora.

Definirati pojmove abrazija i transgresija.

Opisati i pokazati na geografskoj karti dalmatinski tip obale.

Navesti primjere važnosti mora za život te onečišćenja i zaštite Jadranskoga mora (na primjerima iz zavičaja, tiska ili s interneta).

Objasniti podrijetlo naziva Jadran.

Opisati značenje Jadranskog mora.

Usporediti posljedice transgresije i abrazije.

Usporediti svojstva i gibanja sjevernoga i južnog Jadrana.

Analizirati utjecaj dalmatinskog tipa obale na gospodarski razvoj Hrvatske.

Obrazložiti načine gospodarskog iskorištavanja Jadrana s naglaskom na održivom razvoju.

Navesti specifičnosti poljoprivredne proizvodnje i nabrojiti tipične poljoprivredne kulture.

Definirati pojam melioracija i navesti primjer.

Odrediti što je marikultura te nabrojiti i pokazati na geografskoj karti RH područja pogodna za nju.

Opisati preduvjete za proizvodnju soli.

Dovesti u vezu klimu i poljoprivrednu proizvodnju.

Navesti energetske izvore Primorske Hrvatske.

Definirati pojam litoralizacija.

Pokazati na geografskoj karti i imenovati industrijske regije te navesti industrijske grane.

Pokazati na geografskoj karti i imenovati važnije morske luke i prometne pravce, brodogradilišta I solane.

Pokazati na geografskoj karti i imenovati nacionalne parkove i parkove prirode Primorske Hrvatske.

Uz fotografije opisati geografske posebnosti nacionalnih parkova i parkova prirode.

Imenovati kulturno-povijesne spomenike pod zaštitom UNESCO-a i ostale najvrednije građevine.

Opisati tradicionalno graditeljstvo sela, grada, suhozida i folklornu baštinu.

Analizirati važnost kulturne i prirodne baštine u turističkoj ponudi Hrvatske.

Razlikovati različite stupnjeve zaštite (strogi rezervati, nacionalni parkovi, parkovi prirode).

Navesti prirodne i društvene pretpostavke za razvoj turizma.

Navesti oblike turizma Primorske Hrvatske.

Izdvojiti pozitivne i negativne posljedice turizma.

Opisati prirodne i društvene pretpostavke razvoja turizma.

Obrazložiti važnost turizma za gospodarstvo Hrvatske i globalizacijske procese.

Obrazložiti komplementarnost turizma i ostalih gospodarskih djelatnosti Hrvatske.

Imenovati i na geografskoj karti pokazati turističke regije i turistička središta Primorske Hrvatske.

Opisati turističku ponudu pojedine turističke regije.

Usporediti turističku ponudu pojedine turističke regije.

Opisati dugu urbanu tradiciju.

Opisati izgled gradova Primorske Hrvatske.

Definirati pojmove: akropolska naselja, divlja (stihijska) gradnja.

Navesti tipove seoskih naselja.

Imenovati i pokazati na geografskoj karti najvažnija naselja riječke i splitske makroregije.

Objasniti utjecaj turizma na promjenu funkcija i izgled seoskih naselja.

GORSKA HRVATSKA

Pokazati na geografskoj karti Gorsku Hrvatsku.

Imenovati i pokazati na geografskoj karti prirodno geografske cjeline i županije Gorske Hrvatske.

Nabrojiti i pokazati polja u kršu, krške planine i sredogorja.

Imenovati tipove klime Gorske Hrvatske i navesti njihova obilježja.

Navesti vrste tla i biljnog pokrova Gorske Hrvatske.

Nabrojiti i pokazati rijeke i jezera Gorske Hrvatske.

Imenovati endemske biljne vrste.

Nabrojiti zaštićene životinje Gorske Hrvatske.

Istaknuti sve veću ekološku ugroženost šuma.

Razlikovati podzemne i nadzemne krške reljefne oblike.

Objasniti promjenu klimatsko-vegetacijskih katova s promjenom nadmorske visine.

Opisati gospodarsku važnost šuma.

Objasniti nastanak i posljedice kiselih kiša.

Obrazložiti gospodarsku važnost polja u kršu.

Obrazložiti utjecaj reljefa na klimu Gorske Hrvatske.

Dovesti u vezu obilježja klime s rijetkom naseljenošću i gospodarskom nerazvijenošću Gorske Hrvatske.

Nabrojiti, pokazati na geografskoj karti i uz fotografije opisati obilježja nacionalnih parkova i ostalih krških fenomena.

Izdvojiti područja pod zaštitom UNESCO-a.

Definirati pojam sedra.

Nabrojiti endeme i opisati njihovu rasprostranjenost.

Opisati tradicijsko graditeljstvo i folklornu baštinu.

Opisati nastanak Plitvičkih jezera;

Dovesti u vezu obilježja klime sa tradicijskim graditeljstvom.

Imenovati i pokazati na geografskoj karti važnija naselja Gorske Hrvatske.

Objasniti uzroke smanjenja broja stanovnika Gorske Hrvatske.

Uočiti sličnosti i razlike naselja Like i Gorskoga kotara.

Obrazložiti kako depopulacija utječe na gospodarski razvoj Gorske Hrvatske.

Predložiti mjere za poboljšanje demografske slike Gorske Hrvatske.

Nabrojiti gospodarske djelatnosti Gorske Hrvatske.

Navesti obilježja pojedinih gospodarskih grana.

Pokazati na geografskoj karti položaj hrvatskoga praga.

Imenovati i pokazati na geografskoj karti najvažnije prometnice.

Nabrojiti i pokazati na geografskoj karti najvažnije prijevoje.

Nabrojiti i opisati vrste turizma.

Imenovati i pokazati na geografskoj karti najvažnija turistička odredišta.

Opisati preduvjete za razvoj gospodarstva.

Objasniti prometnu važnost Gorske Hrvatske.

Obrazložiti važnost očuvane prirode za razvoj turizma i proizvodnju ekološki prihvatljive hrane.

Analizirati pozitivne i negativne posljedice izgradnje autocesta.

NIZINSKA HRVATSKA

Imenovati i pokazati prirodno-geografske cjeline i županije Nizinske Hrvatske.

Navesti i opisati reljefne oblike.

Imenovati tip klime Nizinske Hrvatske i navesti obilježja.

Navesti vrste tla i biljnog pokrova Nizinske Hrvatske.

Nabrojiti i pokazati rijeke i jezera Nizinske Hrvatske.

Opisati obilježja klime.

Objasniti gospodarsku važnost lesnih zaravni.

Opisati obilježja rijeka crnomorskog slijeva.

Usporediti prisoj i osoj.

Obrazložiti gospodarsku važnost prisojnoga obronka.

Razlikovati lijeve i desne pritoke.

Razlikovati reljefne oblike prema nadmorskoj visini.

Nabrojiti energetske izvore.

Imenovati i na geografskoj karti pokazati veća nalazišta nafte i zemnog plina.

Imenovati industrijske regije i navesti njihove najvažnije industrije.

Opisati ulogu JANAF-a.

Obrazložiti energetsku važnost Drave.

Razlikovati obnovljive i neobnovljive izvore energije.

Obrazložiti važnost korištenja obnovljivih izvora energije.

Odrediti i opisati na geografskoj karti položaj Nizinske Hrvatske.

Imenovati i pokazati na geografskoj karti važne prometne pravce.

Navesti oblike prometa zastupljene na prostoru Nizinske Hrvatske.

Imenovati i pokazati na geografskoj karti prometna čvorišta, riječne i zračne luke.

Opisati obilježja pojedinih oblika prometa.

Obrazložiti prometnu važnost Nizinske Hrvatske.

Nabrojiti i pokazati na geografskoj karti poljoprivredne regije Nizinske Hrvatske.

Nabrojiti važnije poljoprivredne kulture i vrste stočarske proizvodnje.

Imenovati i pokazati veće ribnjake Nizinske Hrvatske.

Opisati specifičnosti poljoprivrede pojedinih regija.

Odrediti gospodarsku važnost hrasta lužnjaka za drvnu industriju i izvoz.

Obrazložiti zašto je nizinska Hrvatska najvažnija poljoprivredna regija.

Imenovati i pokazati na geografskoj karti parkove prirode Nizinske Hrvatske te

izdvojiti geografske osobitosti parkova.

Prepoznati tipične oblike seoskoga graditeljstva.

Izdvojiti najvrednije kulturne spomenike.

Opisati obilježja pojedinog parka prirode i seoskoga graditeljstva.

Opisati važnost zaštite močvarnih staništa.

Analizirati ulogu prirodne i kulturne baštine u turizmu Nizinske Hrvatske.

Navesti I opisati preduvjete za razvoj turizma Nizinske Hrvatske.

Pokazati i imenovati na geografskoj karti turističke regije i najpoznatija turistička odredišta .

Navesti i opisati vrste turizma Nizinske Hrvatske.

Razvrstati turistička odredišta prema vrsti turizma.

Obrazložiti kako povoljan prometno-geografski položaj i bogata prirodna i kulturna baština utječu na razvoj turizma Nizinske Hrvatske.

Opisati dugu urbanu tradiciju.

Navesti tipove seoskih naselja.

Imenovati i pokazati na geografskoj karti veća naselja .

Imenovati i na geografskoj karti pokazati naselja zagrebačke i osječke makroregije s posebnim naglaskom na Zagreb i Osijek.

Opisati funkciju naselja i njihovu gospodarsku važnost.

Razlikovati makroregionalna, regionalna i subregionalna središta.

Obrazložiti procese koji se odvijaju u zagrebačkoj makroregiji (satelitski gradovi, suburbanizacija).

Dovesti u vezu obilježja reljefa s izgledom seoskih naselja.

ZAVIČAJ

Definirati pojam zavičaj. Odrediti geografski položaj zavičaja na karti Republike Hrvatske. Nacrtati grafikon kretanja broja stanovnika. Imenovati i na slijepoj karti zavičaja označiti veća naselja.

Opisati kretanje broja stanovnika zavičaja. Izračunati gustoću naseljenosti. Opisati biološku, nacionalnu, vjersku i gospodarsku strukturu stanovništva. Usporediti kretanje stanovnika zavičaja s kretanjem broja stanovnika Republike Hrvatske. Obrazložiti čimbenike koji su utjecali na naseljenost zavičaja. Navesti glavne gospodarske djelatnosti zavičaja. Opisati obilježja gospodarstva zavičaja. Usporediti gospodarstvo zavičaja sa gospodarstvom Republike Hrvatske. Navesti i opisati prirodne ljepote i kulturno-povijesne spomenike zavičaja. Imenovati manifestacije i ostale događaje koji upotpunjuju turističku ponudu zavičaja. Opisati graditeljsku i folklornu baštinu zavičaja. Navesti primjere ugroženosti i zaštite okoliša. Predložiti mjere kojima bi se pridonijelo očuvanju okoliša.

**Kriteriji za ocjenjivanje plakata i prezentacija**

|  |  |  |  |  |
| --- | --- | --- | --- | --- |
| BODOVI I OCJENA | Odličan (5)  5.5 - 6 bodova | Vrlo dobar (4)  4 - 5 bodova | Dobar (3)  2.5 – 3.5 boda | Dovoljan (2)  2 i manje boda |
| ELEMENTI OCJENJIVANJA |
| **Izlaganje**  (0,5 – 2 boda) | -samostalno, točno i razumljivo izlaganje  -plakat ili prezentaciju koristi kao sredstvo tumačenja  -gradivo u potpunosti povezuje  -uravnoteženost stručnih termina i svakodnevnog jezika | -izlaganje je samostalno, ali nije u potpunosti uvjerljivo (nesigurnost)  -povremeno čita s plakata ili prezentacije | -nije siguran pri izlaganju  -često čita s plakata ili prezentacije | -pri izlaganju čita tekst s plakata ili prezentacije  - ne razumije tekst |
| **Kvaliteta sadržaja**  (0,5 – 2 boda) | -sadržaj plakata ili prezentacije je točan, jasan i zanimljiv  - količina gradiva je primjerena uzrastu  -sadržaj pobuđuje zanimanje ostalih učenika | -sadržaji plakata ili prezentacije nisu u potpunosti povezani, no nema većih grešaka  -sadržaj ne pobuđuje veće zanimanje ostalih učenika | -količina teksta na plakatu ili prezentaciji je neprimjerena  - sadržaj je nejasan, sadrži pogreške ili nerazumljive pojmove | -sadržaj plakat ili prezentacije je nejasan  - preniska razina obrade sadržaja, sadrži samo opće pojmove |
| **Izgled plakata i kreativnost**  (0.5 – 2 boda) | - plakat ili prezentacija su uredni i pregledni s odgovarajućom veličinom slova  -izvrsno koncipiran naslov  -savršena povezanost slikovnog materijala i teksta, izvrstan izbor slika  -iznimno kreativno napravljeno | - plakat ili prezentacija su uredni, ali ne u potpunosti pregledni  - dobar naslov  -dobra povezanost slikovnog materijala i teksta  -estetski nedovoljno atraktivan | -plakat ili prezentacija su nepregledni  -nedovoljna uravnoteženost slikovnog materijala i teksta  - nedovoljno zanimljiv | - prezentacija ili plakat su neuredni  -učenik se i sam ne snalazi  - loše izabrani tekstualni i slikovni prikazi  - vizualno neatraktivan |